Djokovic, Federer in dieselfde groep | Netwerk24
Djokovic, Federer in dieselfde groep
06 November 2019 09:14
Roger Federer en Novak Djokovic. Foto: Getty Images
Novak Djokovic van Serwië en die Switser Roger Federer is in dieselfde groep geloot vir die ATP-jaareindtoernooi wat vandeesmaand in Londen beslis word.
Die Spaanse maestro Rafael Nadal, wat Maandag vir die agtste keer die nommereen-posisie op die wêreldranglys ingeneem het, bevind hom saam met die verdedigende kampioen, Alexander Zverev van Duitsland, aan die ander kant van die loting.
Djokovic en Federer sluit hul aan by die Oostenryker Dominic Thiem en Matteo Berrettini van Italië in Groep Bjorn Borg. Nadal en Zverev sal sake uitspook in Groep Andre Agassi saam met die Griek Stefanos Tsitsipas en die Rus Daniil Medvedev.
The singles draw for the 2019 #NittoATPFinals ?? pic.twitter.com/gQBg6bnOr6
Federer het die ATP-jaareindtoernooi ’n rekord ses keer beklink, met sy laaste sege in 2011. Djokovic het al vyf keer koning gekraai.
Nadal kon nog nooit die toernooi wen nie en het die eindstryd teen Federer in 2010 en Djokovic in 2013 verloor.
Vanjaar se kampioen by die Franse en Amerikaanse Ope het hom verlede week weens ’n maagbesering aan die Parys-meestertoernooi onttrek, maar het bevestig hy reis na Londen nadat hy ’n skandering ondergaan het.
Die ATP-jaareindtoernooi word van 10-17 November beslis en volg ’n rondomtalie-formaat, met die boonste twee spelers in elke groep wat na die halfeindronde deurdring.
Meer oor: Novak Djokovic | Tennis | Roger Federer | Atp | Atp-Jaareindtoernooi
Knie keer vir eers Clijsters se terugkeer
Rafael Nadal terug op nommer 1
KYK: Roger Federer sê ook geluk Bokke!
Federer kies sy gesin bo nuwe toernooi